**Zmluva o dielo**

uzavretá podľa Obchodného zákonníka č. 513/1991 Zb. v znení neskorších zmien a doplnkov

**Zmluvné strany**

**Objednávateľ :**

Názov: **OBEC MEDVEĎOV**

Adresa: Medveďov 90, 930 07

Zastúpený: Ing. Ladislav Kulacs, starosta obce

DIČ: 2021002126

Bankové spojenie: VÚB, a.s. BIC: SUBASKBX

IBAN: SK46 0200 0000 0038 5524 3458

Kontaktná osoba vo veciach technických:

mobil: 0907 748 415

e‐mail: [ocumedvedov@stonline.sk](mailto:ocumedvedov@stonline.sk)

*(ďalej len „objednávateľ“)*

**Zhotoviteľ:**

Zhotoviteľ:

IČO:

DIČ:

IčDPH:

Zapísaný v:

Bankové spojenie:

Č. účtu:

Štatutárny zástupca:

Kontaktná osoba:

Telefón:

E-mail:

*(ďalej len „zhotoviteľ“)*

resp.

*(ďalej len „zmluvné strany“)*

**Úvodné ustanovenie**

Táto zmluva je uzatvorená na základe výsledkov verejného obstarávania uskutočneného v zmysle Zákona č. 25/2006 Z.z. o verejnom obstarávaní a o zmene a doplnení niektorých zákonov, ktoré objednávateľ vykonal v súvislosti s realizáciou zákazky Multifunkčné ihrisko Medveďov.

**Článok I.**

**Predmet zmluvy**

1. Predmetom zmluvy o dielo je úprava zmluvných podmienok medzi objednávateľom a zhotoviteľom pri realizácii stavebného diela **„Multifunkčné ihrisko Medveďov“** (ďalej len „dielo“)
2. Dielom sa rozumejú všetky práce a dodávky zhotoviteľa, nevyhnutné k bezproblémovej realizácii, k jeho ukončeniu a odovzdaniu objednávateľovi.
3. Zhotoviteľ sa zaväzuje realizovať pre objednávateľa uvedené dielo riadne, včas v požadovanej kvalite a v súlade s podmienkami tejto zmluvy, pričom bude postupovať s patričnou odbornou starostlivosťou.
4. Súčasťou záväzku zhotoviteľa je realizácia stavebných prác a dodávka stavebných materiálov podľa rozpočtu diela, ktorý tvorí Prílohu č. 1 a je neoddeliteľnou súčasťou tejto zmluvy.
5. Prácami sa v tejto zmluve rozumejú všetky stavebné práce zhotoviteľa, dodávkami sa rozumejú dodávky stavebných materiálov (ďalej len práce a dodávky).
6. Zhotoviteľ potvrdzuje, že sa v plnom rozsahu zoznámil s rozsahom predmetu plnenia zmluvy, že sú mu známe obsahové a technické podmienky na vykonanie diela a disponuje dostatočnými technickými, technologickými a personálnymi kapacitami a potrebnými odbornými znalosťami na kvalitnú a bezproblémovú realizáciu diela.
7. Objednávateľ sa zaväzuje za podmienok stanovených v tejto zmluve prevziať riadne a včas vykonané práce a zaplatiť zhotoviteľovi cenu do výšky vykonaných prác spôsobom podľa Čl. III. bod 5.

**Článok II.**

**Čas a miesto plnenia**

1. Objednávateľ a zhotoviteľ sa dohodli, že zhotoviteľ protokolárne prevezme stavenisko najneskôr do 3 dní odo dňa podpisu tejto zmluvy obidvomi zmluvnými stranami.
2. Zhotoviteľ sa zaväzuje najneskôr do 2 pracovných dní od protokolárneho prevzatia staveniska začať s vykonávaním prác na diele v rozsahu a lehote určenom objednávateľom.
3. Maximálna doba vykonania stavebných prác je: -30- pracovných dní odo dňa protokolárneho prevzatia

staveniska zhotoviteľom.

1. Miestom realizácie diela je Obec Medveďov.
2. Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu diela dôsledkom čoho je predĺženie času plnenia podľa bodu 3 tohto článku zmluvy.
3. V prípade prerušenia prác z dôvodu na strane objednávateľa alebo z dôvodu tzv. vyššej moci, zmluvné strany si dohodnú nový termín dokončenia predmetu zmluvy, pričom predĺženie lehoty plnenia bude primerané dobe, na ktorú treba vykonanie prác prerušiť.

**Článok III.**

**Cenové a platobné podmienky**

1. Cena za realizáciu diela je stanovená na základe výsledkov verejného obstarávania a dohodou zmluvných strán  
   v zmysle zákona o cenách č. 18/1996 Z. z. v znení neskorších predpisov.

**Cena bez DPH**

DPH 20%

**Cena celkom s DPH**

1. Zmluvné strany sa dohodli, že cena za vykonanie diela podľa predmetu zmluvy je zmluvnou cenou, platnou až do odovzdania diela. Jednotkové ceny jednotlivých položiek rozpočtu sú ceny pevné, nezmeniteľné, platné po celú dobu realizácie diela.
2. Jednotkové ceny obsahujú aj náklady na vybudovanie, prevádzku, údržbu a vypratanie zariadenia staveniska, poplatky za skládky, náklady na úpravu, rekultiváciu a ostatné práce spojené s uvedením pracovných plôch do pôvodného stavu a zamerania skutkového stavu prevedenej stavby.
3. Zmluvné strany sa dohodli, že zhotoviteľ nebude nárokovať prípadné naviac práce, nakoľko zmluvná cena obsahuje všetky náklady na vybudovanie predmetu zmluvy. Predmet zmluvy bude prevádzkyschopný a bude vykazovať naprojektované parametre.
4. Podkladom pre platenie bude faktúra vystavená zhotoviteľom. Zmluvné strany sa dohodli, že zhotoviteľ bude fakturovať objednávateľovi po odovzdaní a prevzatí všetkých prác a dodávok v jednej čiastke. Faktúra bude vyhotovená na základe skutočne vykonaných a objednávateľom odsúhlasených prác a dodávok.
5. Preddavky (zálohy) objednávateľ neposkytuje.
6. Zhotoviteľ a objednávateľ sa dohodli, že zhotoviteľ doručí objednávateľovi v papierovej verzii súpis vykonaných prác a dodávok v príslušnom období za ktoré vystavuje faktúru (ďalej len Súpis prác). Objednávateľ sa zaväzuje skontrolovať práce a dodávky podľa daného Súpisu prác najneskôr do troch pracovných dní po jeho doručení. Zhotoviteľ sa zaväzuje poskytnúť objednávateľovi potrebnú súčinnosť na skontrolovanie vykonaných prác a dodávok podľa

Súpisu prác. Výsledok kontroly bude zaznamenaný v preberacom protokole (ďalej len Protokol). Ak objednávateľ v Protokole odsúhlasí vykonané práce a dodávky podľa Súpisu prác, je zhotoviteľ oprávnený vystaviť faktúru na cenu prác a dodávok odsúhlasených v Protokole. Ak majú vykonané práce a dodávky podľa Súpisu prác závady, nie je zhotoviteľ oprávnený vystaviť faktúru skôr, ako tieto závady odstráni a objednávateľ v Protokole potvrdí riadne vykonanie prác a dodávok podľa Súpisu prác.

1. Po riadnom ukončení a protokolárnom odovzdaní celého diela v súlade s touto zmluvou a po odstránení všetkých závad a nedorobkov obsiahnutých v preberacom protokole objednávateľ uhradí faktúru vystavenú zhotoviteľom.
2. Faktúra, ktorú predloží zhotoviteľ objednávateľovi musí byť predložená v troch originálnych rovnopisoch a musí obsahova ť všetky náležitosti daňového dokladu v zmysle príslušných platných právnych predpisov SR, najm ä nasledovné údaje:

* označenie a číslo faktúry, konštantný a variabilný symbol faktúry,
* dátum vystavenia faktúry, dátum dodania prác/tovarov/služieb a dátum splatnosti faktúry,
* obchodné meno a adresu objednávateľa a zhotoviteľa, ich IČO, DIČ, IČ DPH a údaj o zápise v OR vráta­ne spisovej značky,
* predmet plnenia podľa potvrdeného Súpisu prác,
* fakturovanú cenu bez DPH, sadzbu DPH, čiastku DPH a celkovú cenu s DPH,
* označenia bankového spojenia a čísla účtu objednávateľa a zhotoviteľa
* pečiatku a podpis oprávnenej osoby zhotoviteľa.

1. Neoddeliteľnou prílohou faktúry bude objednávateľom a zhotoviteľom potvrdený Protokol ako Príloha č. 1 k faktúre.
2. V prípade, že faktúra nebude obsahovať všetky náležitosti uvedené v tejto zmluve, objednávateľ je oprávnený vrátiť ju zhotoviteľovi na prepracovanie. V takom prípade sa preruší plynutie splatnosti a nová lehota splatnosti začne plynúť doručením opravenej faktúry objednávateľovi.
3. Objednávateľ je povinný zaplatiť fakturovanú čiastku v dohodnutej lehote splatnosti 15 (slovom pätnásť) kalendárnych dní.
4. V prípade, že je objednávateľ v omeškaní so splatením faktúry, je zhotoviteľ oprávnený účtovať sankciu v podobe úroku z omeškania vo výške 0,05 % (slovom päť stotín percenta) z akumulovanej dlžnej čiastky za každý kalendárny deň omeškania.

**Článok IV.**

**Stavebný denník**

1. Zhotoviteľ je povinný odo dňa prevzatia staveniska viesť stavebný denník, do ktorého je povinný zapisovať všetky dôležité skutočnosti realizácie diela. Zhotoviteľ je povinný zapisovať predovšetkým údaje o časovom postupe realizácie diela, o kvalite prác a dodávok, o prípadných odchýlkach od projektovej dokumentácie, o dôvode odchýlky a o klimatických podmienkach ovplyvňujúcich realizáciu diela. Ďalej je povinný zaznamenávať všetky podstatné udalosti, ktoré sa stali na stavenisku v súlade s príslušnými právnymi predpismi, udalosti o vykonaní štátneho stavebného dohľadu, štátneho dozoru a o iných činnostiach ovplyvňujúcich priebeh realizácie diela.
2. Zhotoviteľ je povinný riadne viesť stavebný denník v samostatnej knihe na to určenej. Stavebný denník musí byť nepretržite uložený na stavenisku. Všetky listy stavebného denníka musia byť očíslované. Stavebný denník musí obsahovať originálne listy a dve očíslované oddeliteľné kópie každého listu - jeden pre zhotoviteľa a jeden pre objednávateľa. Zhotoviteľ odovzdá pravidelne jeden krát za mesiac jednu kópiu zapísaných listov stavebného denníka objednávateľovi.
3. Stavebný denník bude viesť a podpisovať stavbyvedúci a to odo dňa prevzatia staveniska až do ukončenia realizácie diela a jeho protokolárneho odovzdania.
4. Zápisy v stavebnom denníku musia byť označené dátumom zápisu, musia byť čitateľné a zrozumiteľné a realizované vždy v ten deň, keď boli realizované práce a dodávky, resp. nastali okolnosti, ktoré sú predmetom zápisu. Medzi jednotlivými záznamami v stavebnom denníku nesmie byť vynechané voľné miesto. Stavbyvedúci zabezpečí, aby do stavebného denníka robili zápisy len oprávnené osoby. Okrem stavbyvedúceho sú oprávnenými vykonávať záznamy do stavebného denníka len štatutárny zástupca objednávateľa, ním splnomocnená osoba, alebo príslušný orgán štátnej správy.
5. Ak stavbyvedúci nesúhlasí so zápisom v stavebnom denníku, ktorý urobili uvedené oprávnené osoby, je povinný k tomuto zápisu pripojiť svoje vyjadrenie s uvedením dôvodu nesúhlasu a pripojiť svoj podpis. Vyjadrenie musí urobiť najneskôr do troch pracovných dní odo dňa, kedy k zápisu došlo a v ten deň to oznámiť objednávateľovi. V prípade, že sa stavbyvedúci v stanovenej lehote písomne nevyjadrí, znamená to, že so zápisom bez výhrad súhlasí.
6. Objednávateľ je povinný vyjadrovať sa k zápisom v stavebnom denníku urobeným zhotoviteľom, resp. inými oprávnenými osobami najneskôr do piatich pracovných dní po dni zápisu a po oznámení stavbyvedúceho o zápise.
7. Zhotoviteľ sa zaväzuje stavebný denník do jeho odovzdania chrániť pred poškodením, zničením alebo stratou. V opačnom prípade, sa zaväzuje zaplatiť objednávateľovi všetky škody, ktoré boli spôsobené jeho poškodením, zničením alebo stratou.
8. Originál stavebného denníka odovzdá zhotoviteľ objednávateľovi spoločne so všetkými dokladmi pri protokolárnom odovzdaní a prevzatí diela.
9. Povinnosť viesť stavebný denník zaniká protokolárnym odovzdaním a prevzatím riadne vykonaného diela v súlade s touto zmluvou.

**Článok V.**

**Stavenisko**

1. Objednávateľ a zhotoviteľ sa dohodli, že staveniskom je priestor, ktorý je objednávateľom počas realizácie diela určený na vykonávanie stavebných prác a na umiestnenie nevyhnutného zariadenia staveniska.
2. Objednávateľ a zhotoviteľ sa dohodli, že zhotoviteľ zabezpečí uskladňovanie stavebných materiálov, dopravných a iných zariadení potrebných na realizáciu diela mimo priestorov staveniska.
3. Objednávateľ odovzdá zhotoviteľovi stavenisko ku dňu začatia realizácie diela, teda ku dňu účinnosti tejto zmluvy, pokiaľ sa zmluvné strany nedohodnú na inom termíne.
4. Po prevzatí staveniska je zhotoviteľ povinný zoznámiť sa s rozmiestnením a s trasami prípadných podzemných a nadzemných vedení na stavenisku, s rozmiestnením verejnej zelene a s inými cudzími objektmi a vecami v okolí staveniska a tieto buď vhodným spôsobom bez poškodenia preložiť alebo chrániť, aby počas celej doby realizácie diela nedošlo k ich poškodeniu.
5. Zhotoviteľ sa zaväzuje, že:

* bude mať vybavenie potrebné na vykonávanie stavebných prác a na pobyt osôb vykonávajúcich stavebné práce a dodávky,
* zabezpečí stavenisko tak, aby neprišlo k ohrozeniu života a zdravia osôb, označí stavenisko s uvedením potrebných údajov o realizácii diela a vypracuje v písomnej forme režimové opatrenia na stavenisku, pričom v jednom vyhotovení ich pred zahájením realizácie diela predloží objednávateľovi,
* bude využívať vjazd a výjazd z miestnej komunikácie na prísun stavebných materiálov a dodávok, na odvoz stavebného odpadu a na prístup vozidiel zdravotníckej pomoci a požiarnej ochrany, ktorý v prípade potreby bude čistiť a udržiavať v stave spôsobilom na používanie, pričom tento vjazd pred protokolárnym odovzdaním uvedie do pôvodného stavu,
* zabezpečí poriadok a čistotu na stavenisku a bezpečné uloženie stavebných materiálov, stavebných mechanizmov a dodávok,
* zabezpečí bezpečný pohyb osôb vykonávajúcich stavebné práce, bezpečnosť a ochranu zdravia osôb na stavenisku a v jeho okolí, ako aj ochranu životného prostredia podľa právnych predpisov SR,
* zabezpečí priebežné upratovanie staveniska, uskladňovanie, odvoz a likvidáciu odpadov zo svojej činnosti pri plnení predmetu zmluvy podľa všeobecných právnych predpisov vzťahujúcich sa na odpad,
* poskytne súčinnosť a bude riadiť svojich subdodávateľov na stavbe z hľadiska koordinácie nadväzujúcich prác a ochrany prác na diele pred poškodením alebo zničením.

1. Zhotoviteľ sa zaväzuje, že na stavenisku bude po celý čas realizácie diela projektová dokumentácia overená stavebným úradom, potrebná na realizáciu stavby a na výkon štátneho stavebného dohľadu.
2. Zhotoviteľ sa zaväzuje zabezpečiť na vlastné náklady na stavenisku stavbyvedúceho, ktorý bude organizovať, riadiť, koordinovať a zodpovedať za realizáciu Projektu a bude viesť evidenciu v stavebnom denníku.
3. Stavbyvedúci bude okrem povinností vyplývajúcich z tejto zmluvy a z právnych predpisov platných na území SR, vykonávať aj oprávnenia uvedené v tejto zmluve a to predovšetkým:

* určovať začatie a skončenie jednotlivých stavebných prác a iných činností v objekte staveniska a na realizácii diela,
* dávať pokyny týkajúce sa vykonávania stavebných prác, organizácie práce a pohybu osôb v objekte staveniska a na realizácii diela,
* preberať dodávky stavebných materiálov, zisťovať ich vhodnosť a určovať ich umiestnenie a uskladnenie v objekte staveniska,
* dávať príkazy na okamžité zastavenie stavebných prác a iných činností v objekte staveniska a na realizácii diela, ak sa vyskytla prekážka, pre ktorú je ich ďalšie vykonávanie neprípustné,
* koordinovať poradie stavebných prác a iných činností pri realizácii diela,
* vykázať cudziu alebo neoprávnenú osobu z objektu staveniska.

1. Zhotoviteľ v plnej miere zodpovedá za bezpečnosť a ochranu zdravia osôb vo všetkých priestoroch staveniska a zabezpečí na vlastné náklady ich vybavenie ochrannými pomôckami. Ďalej sa zhotoviteľ zaväzuje dodržiavať protipožiarne a hygienické predpisy a zabezpečiť ich dodržiavanie všetkými pracovníkmi a subdodávateľmi zhotoviteľa.
2. Objednávateľ je oprávnený vykázať z objektu staveniska ktoréhokoľvek pracovníka zhotoviteľa, či subdodávateľa, pokiaľ tento poruší ustanovenia tejto zmluvy, bezpečnosť a ochranu zdravia pri práci, požiarnu bezpečnosť a protipožiarne predpisy a opatrenia, alebo neuposlúchne pokyny objednávateľa.

**Článok VI.**

**Osobitné dojednania**

1. Zhotoviteľ sa zaväzuje vykonať dielo na svoje náklady a na vlastné nebezpečenstvo.
2. Zhotoviteľ sa zaväzuje pri realizácii diela dodržiavať všetky technické normy, bezpečnostné a právne predpisy platné na území SR a vzťahujúce sa na plnenie tejto zmluvy. Pokiaľ ich porušením vznikne objednávateľovi škoda, zhotoviteľ je povinný uvedenú škodu uhradiť, vrátane úhrady nákladov spojených so zosúladením stavu s príslušnou normou, resp. predpisom.
3. Zhotoviteľ sa zaväzuje garantovať kvalitu realizácie diela vlastnými pracovníkmi ako aj subdodávateľmi tým, že budú používať nové a nepoužité materiály, výrobky a technológie, schválené pre územie SR, najmä výrobky podliehajúce na území SR certifikácii výrobkov, pričom pri odovzdávaní diela predloží a odovzdá objednávateľovi všetky prehlásenia o zhode.
4. Zhotoviteľ sa zaväzuje, že všetky odborné práce budú vykonávané pracovníkmi zhotoviteľa alebo jeho subdodávateľov s odpovedajúcou kvalifikáciou v danej oblasti. Na žiadosť objednávateľa je zhotoviteľ povinný neodkladne predložiť doklad o kvalifikácii uvedených pracovníkov.
5. Zhotoviteľ je povinný vyzvať objednávateľa na kontrolu a preverenie prác, ktoré budú v ďalšom štádiu stavby zakryté, alebo sa stanú neprístupnými a to najneskôr 2 pracovné dní vopred. V prípade, že tak zhotoviteľ neurobí, je povinný na žiadosť objednávateľa odkryť práce, ktoré boli v ďalšom štádiu stavby zakryté, alebo sa stali neprístupnými a to na svoje nebezpečenstvo a náklady. Pokiaľ sa objednávateľ v termíne uvedenom vo výzve, ktorá mu bola riadne a včas doručená, na kontrolu nedostaví, bude sa mať za to, že objednávateľ práce odsúhlasil a zhotoviteľ môže pokračovať v realizácii diela. To však zhotoviteľa nezbavuje zodpovednosti za skryté závady, ktoré sa zistia dodatočne. Uvedený postup sa vzťahuje i na skúšku technológií ktoré budú v ďalšom štádiu stavby zakryté, alebo sa stanú neprístupnými.
6. Zhotoviteľ sa zaväzuje predložiť elektronickú verziu podrobného položkového rozpočtu diela vo formáte MS EXCEL na CD nosiči a zároveň sa zaväzuje predkladať v elektronickej verzii vo formáte MS EXCEL na CD nosiči aj každú zmenu podrobného položkového rozpočtu diela, ku ktorej dôjde počas realizácie predmetu zmluvy.
7. Zhotoviteľ je povinný na svoje náklady zabezpečiť dielo a ktorúkoľvek jeho budúcu časť a dodaný stavebný materiál proti strate, krádeži, poškodeniu alebo zničeniu. Po celú dobu realizácie diela až do dňa jeho protokolárneho odovzdania a prevzatia objednávateľom a odstránenia všetkých závad a nedorobkov v súlade s touto zmluvou, je zhotoviteľ v plnej miere zodpovedný za stratu, krádež, poškodenie alebo zničenie diela, či ktorejkoľvek jeho budúcej časti.
8. Zhotoviteľ je povinný byť poistený v komerčnej poisťovacej spoločnosti poskytujúcej poistné služby na území SR proti možným škodám spôsobeným jeho činnosťou a jeho pracovníkmi a pracovníkmi jeho subdodávateľov a to počas realizácie Projektu a počas záručnej doby v zmysle bodu 3. Článku IX. tejto zmluvy, čo preukáže objednávateľovi najneskôr ku dňu účinnosti tejto zmluvy.
9. Objednávateľ má právo kedykoľvek kontrolovať priebeh vykonávania diela a dodržiavanie, resp. neporušovanie podmienok tejto zmluvy.
10. Zhotoviteľ má povinnosť pri vykonávaní predmetu diela podľa tejto zmluvy rešpektovať jestvujúce konštrukcie, rozvody a zariadenia stavby, ktoré nie sú a nebudú predmetom vykonávaného diela a z toho dôvodu nesmú byť plnením predmetu zmluvy dotknuté.
11. V prípade, že objednávateľ zistí, že realizácia diela je vykonávaná nekvalitne, teda v rozpore s dojednaniami obsiahnutými v tejto zmluve, zhotoviteľ sa zaväzuje neodkladne zabezpečiť nápravu a obnoviť riadnu kvalitu prác a dodávok na svoje náklady a to najneskôr do termínu protokolárneho odovzdania diela.
12. Zhotoviteľ a objednávateľ sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám bez písomného súhlasu zmluvného partnera. Zároveň sa zaväzujú, že uvedené informácie použijú iba na plnenie podmienok tejto zmluvy a nepoužijú ich na iné účely. Toto ustanovenie sa však nevzťahuje na obchodné a technické informácie, ktoré sú dostupné tretím osobám a ktoré zmluvný partner nechráni zodpovedajúcim spôsobom.

**Článok VII.**

**Odovzdanie a prevzatie diela**

1. Predmet diela musí byť po ukončení kompletný, musí spĺňať funkčné a platnými normami predpísane vlastnosti. Stavenisko musí byť po ukončení prác vypratané a čisté.
2. Zhotoviteľ je povinný písomne oznámiť objednávateľovi najneskôr 10 dní vopred termín protokolárneho odo‐ vzdania diela.
3. Objednávateľ je povinný od zhotoviteľa najneskôr do troch dní od termínu stanoveného zhotoviteľom zahájiť preberacie konanie a riadne v ňom pokračovať.
4. Oprávnenou osobou na odovzdanie diela zo strany zhotoviteľa je štatutárny zástupca zhotoviteľa, ktorý dielo odovzdá za účasti stavbyvedúceho.
5. Oprávnenou osobou na prevzatie diela zo strany objednávateľa je štatutárny zástupca objednávateľa za účasti ďalšej osoby určenej objednávateľom.
6. Zhotoviteľ je povinný pripraviť a pri preberacom konaní objednávateľovi predložiť a odovzdať: ‐ skutočné polohové a výškové zameranie diela v tlačenej aj elektronickej forme

* dokumentáciu k zapracovaným zmenám podľa skutočného vykonania diela,
* platné atesty, platné prehlásenia o zhode, platné certifikáty, záručné listy a návody k obsluhe,
* stavebný denník,
* doklady o likvidácii odpadu,
* zápisy osvedčení o vykonaných skúškach použitých materiálov,
* zápisy o preverení prác a konštrukcií zakrytých v priebehu prác,
* atesty požiarnej odolnosti konštrukcií a zariadení,
* iné doklady alebo podklady, ktoré sa všeobecne vyžadujú a súvisia s vykonávaním diela.

Bez týchto dokladov sa bude mať za to, že dielo je nedokončené a neschopné odovzdania a to až do doby splnenia uvedenej podmienky.

1. Zhotoviteľ a objednávateľ sa dohodli, že pod závadou budú rozumieť odchýlku v kvantite a v kvalite, v rozsahu a v parametroch diela stanovených v tejto zmluve všeobecne záväznými technickými normami (STN).
2. O priebehu odovzdania a prevzatia diela je zhotoviteľ povinný vypracovať záverečný preberací protokol, v ktorom bude okrem iného uvedený súpis všetkých zistených závad a nedorobkov s uvedením dohodnutého termínu ich odstránenia. Záverečný preberací protokol podpíše zhotoviteľ i objednávateľ.
3. Pokiaľ objednávateľ odmietne dielo prevziať, je povinný uviesť v záverečnom preberacom protokole svoje dôvody.
4. Dielo bude považované za ukončené až po ukončení všetkých prác, ktoré sú obsahom tejto zmluvy a po odstránení všetkých závad a nedorobkov uvedených v záverečnom preberacom protokole a v kolaudačnom rozhodnutí.
5. Objednávateľ nemá povinnosť dielo prevziať až do doby, pokiaľ zhotoviteľ neodstráni všetky zistené závady alebo nedorobky.
6. Objednávateľ nemá povinnosť dielo prevziať, ak nie je na stavenisku poriadok, ak nie je zo staveniska odstránený vzniknutý odpad a zvyšný materiál zhotoviteľa nie je uložený na mieste určenom objednávateľom.
7. V prípade rozporov medzi objednávateľom a zhotoviteľom ohľadne zistených závad a nedorobkov, je zhotoviteľ povinný neodkladne zabezpečiť odborné vyjadrenie tretej osoby - nezávislého autorizovaného odborníka. Ak objednávateľ do piatich pracovných dní od jeho predloženia písomne vyjadrí súhlas s jeho odborným vyjadrením, bude to znamenať, že predmetná závada bola odstránená. V prípade jeho nesúhlasu, je povinný zabezpečiť odborné vyjadrenie ďalšieho nezávislého autorizovaného odborníka. Ak nedôjde k zhode medzi odbornými vyjadreniami vybraných znalcov, je objednávateľ oprávnený obrátiť sa na rozhodcovský súd v súlade so zákonom č. 244/2002 Z. z. o rozhodcovskom konaní s výnimkou sporov vyňatých z pôsobnosti tohto zákona.

**Článok VIII.**

**Zmluvné pokuty**

1. V prípade, že zhotoviteľ nevykoná dielo riadne a včas a neodovzdá ho v požadovanej kvalite a v stanovenom termíne podľa bodu 2. Článku II. tejto zmluvy, zaväzuje sa zaplatiť objednávateľovi zmluvnú pokutu v čiastke 0,1% (slovom jedna desatina percenta) z ceny diela podľa bodu 1. Článku III. tejto zmluvy za každý začatý kalendárny deň omeškania. Toto ustanovenie sa vzťahuje aj na čiastkové plnenia. Týmto nie je dotknutá náhrada škody podľa § 373 a nasl. Obchodného zákonníka, ktorá vznikne v dôsledku omeškania zhotoviteľa s odovzdaním diela.

1. V prípade, že zhotoviteľ nevyprace stavenisko v súlade s podmienkami podľa tejto zmluvy, uhradí objednávateľovi zmluvnú pokutu v čiastke 0,1 % (slovom jedna desatina percenta) z ceny diela podľa bodu 1. Článku III. tejto zmluvy za každý začatý kalendárny deň omeškania.
2. V prípade omeškania s odstraňovaním závad a nedorobkov zistených pri záverečnom protokolárnom odovzdaní a prevzatí diela podľa bodu 8 Článku VII. tejto zmluvy sa zhotoviteľ zaväzuje zaplatiť objednávateľovi zmluvnú pokutu v čiastke 0,1 % (slovom jedna desatina percenta) z ceny diela podľa bodu 1. Článku III. tejto zmluvy za každý začatý kalendárny deň omeškania.
3. Zmluvná pokuta je splatná dňom uvedeným na faktúre, ako deň splatnosti.
4. Vznikom povinnosti zaplatiť zmluvnú pokutu nezaniká povinnosť zaistená zmluvnou pokutou a ani nie je dotknutý nárok objednávateľa na náhradu škody v plnej výške. Zmluvné pokuty sa do výšky škody nezapočítavajú.

**Článok IX.**

**Záruka**

1. Zhotoviteľ zodpovedá za to, že predmet zmluvy bude mať vlastnosti dohodnuté v tejto zmluve.
2. Poskytnutou zárukou zhotoviteľ ručí, že predmet zmluvy bude mať po celý čas trvania záručnej doby vlastnosti stanovené touto zmluvou a zároveň sa zaväzuje, že po celý čas trvania záručnej doby bude dielo plne funkčné a spôsobilé na riadne využívanie.
3. Poskytnutá záruka diela je 24 mesiacov (slovom dvadsaťštyri mesiacov) odo dňa jeho protokolárneho odovzdania a prevzatia a ukončenia diela podľa bodu 10 Článku VII. Tejto zmluvy.
4. Zhotoviteľ po dobu trvania záručnej doby uvedenej v predchádzajúcom odseku zodpovedá za všetky závady, ktoré sa pri užívania diela vyskytnú alebo ktoré zistí objednávateľ a ktoré bude reklamovať s výnimkou závad podľa bodu 15 tohto článku.
5. Zhotoviteľ preberá záruku podľa všeobecne platných podmienok v SR a v Európskej únii.
6. Objednávateľ je povinný závady po ich zistení bez zbytočného odkladu písomne reklamovať, pričom uvedie o akú závadu sa jedná.
7. Zhotoviteľ je povinný najneskôr do 3 (slovom tri) pracovných dní po doručení reklamácie písomne doručiť objednávateľovi oznámenie o prijatí reklamácie, o jej uznaní a o lehote odstránenia závady.
8. Reklamáciu je možné uplatniť najneskôr do posledného dňa záručnej doby, pričom aj reklamácia preukázateľne odoslaná objednávateľom v posledný deň záručnej doby sa považuje za uplatnenú v záručnej dobe.
9. V prípade uplatnenia reklamácie objednávateľom u zhotoviteľa sa predlžuje záručná doba na tú časť vykonané‐ ho diela, na ktorej sa vyskytla závada, o dobu vybavenia reklamácie.
10. Zhotoviteľ sa zaväzuje prijať reklamáciu na jeho adrese uvedenej v úvode tejto zmluvy, alebo v prípade zmeny adresy zhotoviteľa na novej adrese. Každú zmenu adresy sa zhotoviteľ zaväzuje neodkladne oznámiť objednávateľovi.
11. Zhotoviteľ sa zaväzuje vybaviť reklamáciu ihneď, v zložitých prípadoch do piatich (slovom päť) pracovných dní.
12. V prípade, že zhotoviteľ v lehote do 3 (slovom tri) pracovných dní nedoručí objednávateľovi rozhodnutie o vybavení reklamácie, má sa za to, že reklamáciu v plnom rozsahu uznal.
13. Zhotoviteľ je povinný reklamovanú závadu v dohodnutom termíne odstrániť. V prípade, že sa jedná o závadu, ktorá bude objednávateľovi brániť v prevádzke diela, alebo bude mať povahu havárie, je zhotoviteľ povinný začať s jej odstraňovaním do 24 hodín (slovom dvadsaťštyri hodín).
14. Ak objednávateľ v prípade uznania reklamácie oznámi lehotu, v rámci ktorej má byť reklamovaná závada diela odstránená a zhotoviteľ reklamovanú závadu v tejto lehote neodstráni, má objednávateľ právo dať reklamovanú závadu odstrániť tretej osoby, pričom zhotoviteľ sa zaväzuje zaplatiť všetky náklady, ktoré vznikli objednávateľovi v súvislosti s jej odstránením.
15. Ako reklamácia nebudú uznané závady, za ktoré zhotoviteľ nezodpovedá v zmysle ustanovenia § 563 v spojení s ustanovením § 431 Obchodného zákonníka č. 513/1991 Zb. v znení neskorších predpisov. Týmto nie sú dotknuté závady diela podľa ustanovenia § 560 a nasl. Obchodného zákonníka a závady na dodaných jednotlivých častiach a súčiastkach diela.

**Článok X.**

**Nadobúdanie vlastníctva**

1. Zmluvné strany vyhlasujú, že vlastníkom diela je od samého začiatku realizácie diela objednávateľ. Do odovzdania riadne vykonaného diela (predmet zmluvy) v súlade s touto zmluvou znáša nebezpečenstvo škody na diele zhotoviteľ.

1. Zhotoviteľ je vlastníkom vecí určených na vykonanie diela, najmä stavebného materiálu, ktorý je povinný zabezpečiť pred krádežou alebo pred poškodením a zostáva ich vlastníkom až do doby, kedy sa spracovaním stanú súčasťou predmetu diela.
2. Do prevzatia riadne vykonaného diela v súlade s touto zmluvou objednávateľ nezodpovedá za škodu spôsobenú na diele. Za škodu zodpovedá objednávateľ len v prípade, že ju sám zavinil. Za škodu na diele zodpovedá zhotoviteľ aj v prípade, že škodu spôsobia tretie osoby.

**Článok XI.**

**Záverečné ustanovenia**

1. Táto zmluva je uzatvorená na dobu určitú v zmysle bodov 1. až 3. Článku II.
2. Pri riešení vzájomných vzťahov zmluvných strán, ktoré nie sú upravené v tejto zmluve, sa použijú ustanovenia zákona č. 513/1991 Zb. Obchodného zákonníka v znení neskorších predpisov.
3. Prípadné spory nedorozumenia, ktoré vzniknú v súvislosti s plnením tejto zmluvy, sa budú zmluvné strany sna‐ žiť riešiť predovšetkým formou dohody. V prípade, že k dohode nedôjde, spory budú riešené podľa slovenské‐ ho právneho poriadku na príslušnom súde Slovenskej republiky.
4. Zmluvné strany sa dohodli, že každá zo zmluvných strán môže od tejto zmluvy odstúpiť v prípade, že druhá strana podstatným spôsobom poruší zmluvnú povinnosť vyplývajúcu z tejto zmluvy. Pod podstatným porušením sa rozumie predovšetkým:

* nesplnenie dohodnutých priebežných termínov a konečného termínu ukončenia diela stanovených v tejto zmluve
* nedodržanie cenových a platobných podmienok stanovených v tejto zmluve,
* nedodržanie kvalitatívnych a technických parametrov a podmienok realizácie diela stanovených v tejto zmluve.
* nenahlásenie zmeny subdodávateľa počas trvania zmluvy

1. Zmluvné strany sa dohodli, že pri porušení zmluvnej povinnosti vyplývajúcej z tejto zmluvy je poškodená strana oprávnená účtovať druhej zmluvnej strane zmluvnú pokutu vo výške 10 % z celkovej ceny uvedenej v č l. III. bod 1.
2. Objednávateľ je oprávnený využiť na úhradu zmluvnej pokuty uvedenej v bode 5. tohto článku zmluvy, sumu zloženú na účet objednávateľa podľa č l. III. bod 7. tejto zmluvy.
3. Zmluvné pokuty a sankcie dojednané touto zmluvou uhradí povinná strana nezávisle od toho, či a v akej výške vznikne druhej strane škoda porušením povinností, ktoré možno vymáhať samostatne.
4. Obsah tejto zmluvy je možné meniť a dopĺňať len formou písomných dodatkov, ktoré budú platné ak budú riadne podpísané oprávnenými zástupcami oboch zmluvných strán a potvrdené odtlačkami pečiatok oboch zmluvných strán.
5. Zmluva je spísaná v štyroch originálnych rovnopisoch, pričom objednávateľ a zhotoviteľ dostanú po dve vyhovenia zmluvy.
6. Zmluvné strany spoločne potvrdzujú, že sa pred podpisom zmluvy zoznámili s obsahom celej zmluvy, poznajú jej obsah a účel. Svojimi vlastnoručnými podpismi a odtlačkami pečiatok obe zmluvné strany potvrdzujú, že celý text tejto zmluvy je prejavom ich slobodnej a vážnej vôle.
7. Neoddeliteľnou súčasťou tejto zmluvy je:

* Podrobný položkový rozpočet diela v papierovej a v elektronickej verzii vo formáte MS EXCEL na CD nosiči, ktorý tvorí Prílohu č. 1 k tejto zmluve,

12. Táto zmluva je uzavretá jej podpisom oboma zmluvnými stranami, nadobúda účinnosť 1 deň po  
povinnom zverejňovanej zmluvy v zmysle § 47a ods. 1 Občianskeho zákonníka.

Za objednávateľa: Za zhotoviteľa:

...................................................................... ........................................................................

V ....................... dňa 2019 V ....................... dňa 2019